MESTO VRÚTKY

Interný predpis mesta

Zásady  podávania, prijímania, evidovania, vybavovania a o kontrole vybavovania sťažností a petícii v podmienkach samosprávy  mesta Vrútky

				

				
Primátor mesta Vrútky ako štatutárny orgán mesta v zmysle ust. § 13 ods. 5 zákona č. 369/1990 Zb. o obecnom zriadení v znení neskorších predpisov a ust. § 11 ods. 1 zákona č. 9/2010 Z. z.o sťažnostiach a zákona č. 85/1990 Zb. o petičnom práve v znení neskorších predpisov

Vydáva

tieto „Zásady  podávania, prijímania, evidovania, vybavovania a o kontrole vybavovania sťažností a petícii v podmienkach samosprávy  mesta Vrútky“ (ďalej len „Zásady“):

Čl. 1
Úvodné ustanovenie

(1)  Účelom týchto  „Zásad“  je stanoviť interné pravidlá upravujúce postup pri podávaní, prijímaní, evidovaní, prešetrovaní a písomnom oznámení výsledku prešetrenia sťažností / petícií alebo prekontrolovania sťažností/petícií v podmienkach samosprávy mesta Vrútky, a to v zmysle platnej právnej úpravy obsiahnutej v zákone č. 9/2010 Z. z. o sťažnostiach (ďalej len „zákon“) a v zákone č. 85/1990 Zb. o petičnom práve v znení neskorších predpisov.
                                                        S Ť A Ž N O S T I

Obsahové náležitosti sťažnosti sú stanovené v ustanovení § 5 ods.2 a ods.3 zákona o sťažnostiach.
Čl. 2
Základné pojmy 

(1)	Sťažovateľ je fyzická alebo právnická osoba, ktorá podala sťažnosť.
(2)	Sťažnosť je podanie fyzickej alebo právnickej osoby (ďalej len „sťažovateľ“), ktorým:
a)	sa domáha ochrany svojich práv alebo právom chránených záujmov, o ktorých sa domnieva, že boli porušené činnosťou alebo nečinnosťou (ďalej len „činnosť) orgánov alebo zamestnancov mesta,
b)	poukazuje na konkrétne nedostatky, najmä na porušenie právnych predpisov, ktorých odstránenie je v pôsobnosti orgánov alebo zamestnancov mesta.

Obsahové náležitosti sťažnosti sú stanovené v §5 ods. 2 a ods. 3 zákona o sťažnostiach.

(3)	Sťažnosťou podľa zákona o sťažnostiach nie je podanie, ktoré:
a)	Má charakter dopytu, vyjadrenia, názoru, žiadosti, podnetu alebo návrhu a nie je v ňom jednoznačne vyjadrené ochrany akého práva alebo právom chráneného záujmu sa osoba domáha,
b)	Poukazuje na konkrétne nedostatky v činnosti mesta, ktorých odstránenie alebo vybavenie je upravené iným právnym predpisom (napr. Občiansky súdny poriadok, Trestný poriadok, zákon č. 250/2007 Z.z. o ochrane spotrebiteľa, v oblasti školstva zák. č. 596/2003 Zb. o štátnej správe v školstve a školskej samospráve a o zmene a doplnení niektorých zákonov a pod.),  
c)	Je sťažnosťou podľa osobitého predpisu (napr. zákon č. 511/1992 Zb. o správe daní a poplatkov, zákon č. 233/195 Z.z. o súdnych exekútoroch a exekučnej činnosti a pod.). alebo
d)	Smeruje proti rozhodnutiu mesta alebo iného orgánu verejnej správy, ktoré bolo vydané v konaní podľa iného právneho predpisu (napr. zákon č. 71/1967 Zb. o správnom konaní, zákon č. 511/1992 Zb. o správe daní).
Sťažnosťou podľa tohto zákona nie je ani podanie:
a)	orgánu verejnej správy, v ktorom upozorňuje na nedostatky v činnosti iného orgánu verejnej správy,
b)	osoby poverenej súdom na výkon verejnej moc (exekútorov, notárov).

(4)	Prešetrovaním sťažnosti sa zisťuje skutočný stav veci a jeho súlad alebo rozpor so všeobecne záväznými právnymi predpismi a s vnútornými predpismi, ako aj príčiny vzniku zistených nedostatkov a ich následky. 

(5)	Odloženie sťažnosti – sa vykoná v prípadoch uvedených v §5 ods. 6 a 7 a v §6 zákona o sťažnostiach.

(6)	Vybavenie sťažnosti – odoslanie písomného oznámenia výsledku jej prešetrenia sťažovateľovi s uvedením, či je sťažnosť opodstatnená alebo neopodstatnená. 

(7)	Opakovaná sťažnosť a ďalšia opakovaná sťažnosť je sťažnosť toho istého sťažovateľa v tej istej veci, ak v nej neuvádza nové skutočnosti.

(8)	 Sťažnosť proti vybavovaniu sťažnosti a sťažnosť proti odloženiu sťažnosti je novou sťažnosťou proti postupu mesta pri vybavovaní alebo odložení sťažnosti.  

(9)	Oprávnená osoba je osoba alebo orgán oprávnený sťažnosť a petíciu prešetriť a vybaviť.

Čl. 3
Podávanie a prijímanie sťažností

(1)  Sťažnosť možno podať písomne, ústne do záznamu, telefaxom alebo elektronickou        poštou.

(2)  Sťažnosť podanú písomne prijíma podateľňa mesta Vrútky, ktorá po pridelení dátumu jej        doručenia a pridelenia spisového čísla ju zaeviduje do centrálnej evidencie sťažností.

(3)  O ústnej sťažnosti, pri jej podaní, vedúci zamestnanec a zamestnanec, ktorý je poverený vedením evidencie vyhotoví písomný záznam o ústnej sťažnosti (ďalej len „záznam“). Záznam podľa prílohy č. 1 vyhotoví poverený zamestnanec resp. zamestnanec prvého kontaktu, ktorého určí jeho vedúci. Ak sťažovateľ odmietne záznam podpísať, poverený zamestnanec záznam odloží s poznámkou o odmietnutí podpísania. Postup je uvedený aj v zákone o sťažnostiach §5 ods. 4-6. 

(4) Sťažnosť podaná telefaxom alebo elektronickou poštou (okrem zaručeného elektronického podpisu) sa považuje za písomnú iba vtedy, ak ju sťažovateľ do 5 pracovných dní od doručenia potvrdí podpisom, inak poverený zamestnanec sťažnosť odloží.

(5)  Sťažnosť, ktorú mesto Vrútky nie je príslušné vybaviť, poverený zamestnanec postúpi najneskôr do 10 pracovných dní od doručenia orgánu verejnej správy príslušnému na vybavenie a zároveň o tom upovedomí sťažovateľa.

(6)	Písomnosti súvisiace s vybavovaním sťažnosti, ktorú podalo viac sťažovateľov spoločne a nie je v nej určené komu z nich sa majú doručovať, poverený zamestnanec zašle sťažovateľovi, ktorý je uvedený ako prvý.
(7)	Doručená zásielka na meno zamestnancovi úradu, vedúcemu orgánu verejnej správy, ak zistí, že písomnosť má charakter sťažnosti, je povinná ju dať zaevidovať do centrálnej evidencie sťažností. 

Čl. 4
Evidencia sťažností

(1)	Centrálna evidencia prijatých sťažností je vedená na sekretariáte, Podateľni Mestského úradu Vrútky oddelene od evidencie ostatných písomností. Evidencia musí obsahovať údaje podľa §10 ods.1, písmenka a - k zákona o sťažnostiach s uvedením poradového čísla a spisového čísla takto:
a)	dátum doručenia a dátum zapísania sťažnosti, opakovanej sťažnosti a ďalšej opakovanej sťažnosti,
b)	údaje podľa §5 ods. 2,
c)	predmet sťažnosti,
d)	dátum pridelenia sťažnosti na prešetrenie a komu bola pridelená,
e)	výsledok prešetrenia sťažnosti,
f)	prijaté opatrenia a termíny ich splnenia,
g)	dátum vybavenia sťažnosti, opakovanej sťažnosti alebo odloženia ďalšej opakovanej sťažnosti,
h)	výsledok prekontrolovania predchádzajúcej sťažnosti alebo prešetrenia opakovanej sťažnosti,
i)	 dátum postúpenia sťažnosti orgánu príslušnému na jej vybavenie,
j)	dôvody, pre ktoré orgán verejnej správy sťažnosť odložil,
k)	poznámku.

(2)  Opakovaná sťažnosť a ďalšia opakovaná sťažnosť sa eviduje v roku, v ktorom bola     doručená, v poznámke sa uvedie číslo sťažnosti, s ktorou súvisí.

(3) Hlavný kontrolór mesta Vrútky predkladá mestskému zastupiteľstvu informáciu o vybavovaní sťažností za predchádzajúci rok do konca prvého polroka nasledujúceho roka.

Čl. 5
Príslušnosť na vybavenie sťažnosti

(1)  Ak sťažnosť smeruje proti činnosti primátora, zástupcu primátora, poslanca mestského zastupiteľstva, hlavného kontrolóra, riaditeľa príspevkovej a rozpočtovej organizácie okrem riaditeľov škôl a školských zariadení, na prešetrenie a oznámenie výsledku prešetrenia je menovaná ad hoc mestským zastupiteľstvom komisia.

(2)  O prijatí sťažnosti podľa odseku 1 informuje primátor mestské zastupiteľstvo na jeho najbližšom zasadnutí, zároveň mu predkladá návrh na zloženie komisie. Ak sťažnosť smeruje proti činnosti primátora, informáciu a návrh na zloženie komisie predkladá predseda mandátovej komisie zriadenej ad hoc mestským zastupiteľstvom na jeho najbližšom zasadnutí.

(3) Ak sťažnosť smeruje proti činnosti prednostu mestského úradu, riaditeľa školy a školského zariadenia, náčelníka Mestskej polície Vrútky a povereného zamestnanca, na prešetrenie a oznámenie výsledku prešetrenia sťažnosti je príslušný primátor mesta Vrútky alebo ním splnomocnený zástupca.

a) primátor mesta alebo ním písomne splnomocnený zástupca 
- proti prednostovi mestského úradu
- proti náčelníkovi mestskej polície
- proti činnosti riaditeľa rozpočtovej alebo príspevkovej organizácie zriadenej mestom (včetne konateľa spoločnosti Byvaterm s.r.o.)
- proti odloženiu sťažnosti
- proti vybaveniu sťažnosti
- proti vedúcim zamestnancom a zamestnancom meste (okrem hlavného kontrolóra mesta)
- proti zamestnancom v priamej podriadenosti, do pôsobnosti, ktorého patrí činnosť, o ktorej sa sťažovateľ domnieva, že ňou boli porušené jeho práva alebo právom chránené záujmy

b) náčelník mestskej polície
- proti príslušníkom mestskej polície

c) hlavný kontrolór mesta
- proti odloženiu sťažnosti
- proti vybaveniu sťažnosti 

(4) Na vybavenie opakovanej sťažnosti je príslušná oprávnená osoba, ktorá vybavila predchádzajúcu sťažnosť. 

(5)	Ak vznikne spor o tom, ktorý z orgánov verejnej správy je príslušný na vybavenie sťažnosti, určí ju ústredný orgán štátnej správy. Sťažnosť najneskôr do 10-tich pracovných dní od vzniku sporu poverený zamestnanec postúpi orgánu príslušnému na rozhodnutie sporu o príslušnosti (Úrad vlády Slovenskej republiky) a zároveň o tom upovedomí sťažovateľa.

 (6) Anonymné podanie, ktoré obsahuje konkrétne údaje o tom, že bol porušený právny  predpis, môže mesto preveriť v rámci svojej pôsobnosti, odložiť alebo postúpiť príslušnému orgánu verejnej správy. 

Čl. 6
Lehota na vybavenie sťažnosti

(1) Oprávnená osoba na vybavovanie sťažností má právo požiadať vecne príslušný organizačný útvar mesta  Vrútky, ktorý je povinný sa písomne vyjadriť v lehote do 10 pracovných dní od obdržania žiadosti o stanovisko k sťažnosti.
(2)  Oprávnená osoba je povinná sťažnosť vybaviť v lehote do 60 pracovných dní. Ak je sťažnosť náročná na prešetrenie, môže oprávnená osoba predĺžiť lehotu pred jej plynutím o 30 pracovných dní. O tejto skutočnosti informuje sťažovateľa písomnou formou.

Čl. 7
Prešetrovanie sťažnosti a pravidlá pri vybavovaní sťažností

(1) Sťažnosti prešetruje oprávnená osoba na vybavovanie sťažností v súčinnosti s vecne príslušnými        organizačnými útvarmi mesta Vrútky.

(2) O prešetrení sťažnosti vyhotoví oprávnená osoba na vybavovanie sťažností zápisnicu podľa prílohy č. 2. 

(3)  V prípade opodstatnenej sťažnosti, t.j. zistenia nedostatkov pri prešetrovaní sťažnosti, je povinnosťou vedúceho vecne príslušného organizačného útvaru mesta Vrútky:
a) určiť osobu zodpovednú za zistené nedostatky,
b) prijať opatrenia na odstránenie nedostatkov a príčin ich vzniku,
c) predložiť prijaté opatrenia oprávnenej osobe,
d) predložiť správu o splnení opatrení a uplatnení právnej zodpovednosti.

(4)  Zápisnicu spolu s prijatými opatreniami podľa bodu (3) oprávnená osobapoverený splnomocniteľ na vybavovanie sťažností predloží primátorovi mesta z dôvodu oboznámenia sa s jej obsahom.

(5) Sťažnosť nesmie byť pridelená na prešetrovanie a vybavovanie tomu, proti komu smeruje, ani zamestnancovi v jeho riadiacej pôsobnosti.  

Čl. 8
Vybavenie sťažnosti

(1)  Oprávnená osoba na vybavovanie sťažností vyhotoví písomné oznámenie o výsledku prešetrenia sťažnosti, ktoré  prostredníctvom podateľne odošle sťažovateľovi. Odoslaním písomného oznámenia o výsledku prešetrenia sťažnosti je sťažnosť vybavená. Výsledky šetrenia dá oprávnená osoba zapísať zamestnancovi do centrálne evidencie sťažností a petícii ako aj založenie spisových materiálov súvisiacich s prešetrovaním a vybavením sťažnosti. 

Čl. 9
Opakovaná sťažnosť a ďalšia opakovaná sťažnosť

(1) V prípade opakovanej sťažnosti oprávnená osoba na vybavovanie sťažností prekontroluje správnosť vybavenia predchádzajúcej sťažnosti, o čom vyhotoví záznam. Ak bola predchádzajúca sťažnosť vybavená správne, táto skutočnosť sa oznámi sťažovateľovi s odôvodnením a poučením, že ďalšie opakované sťažnosti odloží. Sťažnosť iného sťažovateľa v tej istej veci, ktorá bola vybavená, sa neprešetruje. Opakovaná sťažnosť sa vybavuje v lehote do 60 pracovných dní

Čl. 10
Sťažnosť proti vybavovaniu sťažnosti a sťažnosť proti odloženiu sťažnosti

(1)  Sťažnosť, v ktorej sťažovateľ vyjadril nesúhlas s vybavovaním alebo odložením svojej predchádzajúcej sťažnosti, je novou sťažnosťou proti postupu mesta Vrútky pri vybavovaní sťažnosti alebo odloženiu sťažnosti. Takáto sťažnosť nie je opakovanou sťažnosťou. Sťažnosť proti vybaveniu sťažnosti alebo odloženiu sťažnosti prešetruje hlavný kontrolór v lehote do 60 pracovných dní. 

(2)	Sťažnosť proti vybaveniu sťažnosti nesmie vybavovať oprávnená osoba, ktorá        vybavovala sťažnosť, na ktorú bola doručená sťažnosť proti vybaveniu sťažnosti.

(3) Ustanovenia o vybavovaní sťažností oprávnenou osobou sa použijú primerane aj na   petície podľa tohto článku

Čl. 11
Kontrola vybavovania sťažností

(1)	Kontrolu vybavovania sťažností podľa týchto zásad vykonáva hlavný kontrolór.

P E T Í C I E

Čl. 12
Podanie petície

(1) Prijať petíciu sú povinní všetci zamestnanci a funkcionári mesta a túto sú povinní        postúpiť na zaevidovanie do centrálnej evidencie petícií, oddelene od všetkých ostatných písomností a na zabezpečenie ich vybavenia obdobne ako pri evidencii sťažností. 

Čl. 13
Vybavovanie petície

(1) Oprávnená osoba je povinná zabezpečiť prešetrenie a vybavenie petícií tak, aby zistila skutočný stav veci, jeho súlad alebo rozpor s právnymi predpismi a verejným alebo iným spoločným záujmom. O spôsobe prešetrenia a výsledku vybavenia petície vyhotoví oprávnená osoba záznam. Zároveň vyhotoví písomné oznámenie o výsledku vybavenia petície do 30 dní od doručenia petície alebo od odstránenia jej nedostatkov podľa ods. 1 písm. c) osobe, ktorá podala petíciu alebo osobe určenej na styk s orgánom samosprávy. Ak nie je možno vybaviť petíciu v tejto lehote, oprávnená osoba vyhotoví písomné oznámenie osobe, ktorá ju podala, že petícia bude vybavená v ďalšej 30-dňovej lehote.

(2)  Oprávnená osoba zabezpečí nasledovný postup pri vybavení petície:
a)  Ak z obsahu petície vyplýva, že nie je príslušný zabezpečiť jej vybavenie, zabezpečí            do 10 dní postúpenie petície príslušnému orgánu a zabezpečí oznámenie o tejto            skutočnosti tomu, kto petíciu podal.
b)   Ak vznikne spor o príslušnosť na vybavenie petície, bezodkladne ju postúpi listom       podpísaným primátorom mesta na rozhodnutie ústrednému orgánu štátnej správy pre       petície, ktorým je Úrad vlády Slovenskej republiky.
c)  Ak petícia má také vecné nedostatky, ktoré neumožňujú jej prešetrenie, oprávnená osoba uskutoční vyzvanie osoby, ktorá petíciu podala, aby ich odstránila v primeranej lehote, najneskôr do 30 dní od vyzvania. Ak sa nedostatky v tejto lehote neodstránia, oprávnená osoba petíciu odloží. Na uvedený následok upozorní vo výzve.
d)  Ak ďalšie petície podané v tej istej veci neobsahujú nové skutočnosti, oprávnená osoba oznámi osobám, ktoré petíciu podali, stanovisko a spôsob vybavenia              pôvodnej petície. Pri hromadnom podávaní petícií tak môže urobiť vo verejných              informačných prostriedkoch, v miestnej tlači, oznámením v miestom rozhlase. 
e)   Ak je predmetom petície činnosť orgánov mesta a jej poslancov, zástupcu primátora,              hlavného kontrolóra alebo štatutárneho orgánu organizácie, ktorej zriaďovateľom je              mesto, pri vybavovaní petície sa postupuje v súlade s § 4 týchto „Zásad“.

(3)  Ak vzišla petícia zo zhromaždenia, postupuje sa podľa ustanovení § 1, 2 a 5 zákona        č. 85/1990 Zb. o petičnom práve v znení neskorších predpisov s tým, že musí byť uvedené, z akého zhromaždenia vzišla a ako bola v zhromaždení schválená. Petičným výborom sa rozumie zvolávateľ zhromaždenia.

(4) Pri vybavovaní petície je oprávnená osoba vyžadovať súčinnosť zainteresovaných v rozsahu ustanovenia § 6 a) zákona č. 85/1990 Zb. o petičnom práve v znení neskorších predpisov.

(5) Poverený zamestnanec má právo požiadať vecne príslušný organizačný útvar mesta        Vrútky, aby sa v lehote do 15 pracovných dní od obdržania žiadosti o stanovisko k petícii písomne vyjadril.

(6) Na prijímanie, evidovanie, vybavovanie a kontrolu vybavovania petícií sa primerane        použijú ustanovenia paragrafov 6, 7, 8, 9 a 10 týchto „Zásad“.

(7)  Všetky písomné výstupy vo veci šetrenia a vybavenia petície podpisuje primátor alebo ním písomne splnomocnený zástupca.

Čl. 14
Spoločné ustanovenia

(1)	Primátor a vedúci orgánu samosprávy, v ktorom sa prešetruje a vybavuje sťažnosť/petícia, je povinný vytvárať vhodné materiálne, technické a personálne podmienky na správne a včasné prešetrenie a vybavenie sťažnosti/petície.

(2) Trovy, ktoré vznikli v súvislosti s prešetrením a vybavením sťažnosti/petície orgánu       samosprávy, ktorý prešetruje sťažnosť/petíciu, znáša samospráva.

(3) Trovy, ktoré vznikli v súvislosti s prešetrením a vybavením sťažnosti/petície       sťažovateľovi/podávateľovi petície, znáša sám sťažovateľ/podávateľ petície (napr.       cestovné, ušlá mzda, právne zastupovanie).

(4)Oprávnená osoba, ktorá vybavoval petíciu je povinná predložiť výsledok vybavenia petície k zverejneniu na webovej stránke mesta Vrútky v súlade so zákonom o petičnom práve a jeho novely č. 29/2015 Z.z.

(5) Každá osoba je povinná o skutočnostiach, ktoré sa dozvedela pri vybavovaní        sťažností/petícií zachovávať mlčanlivosť. Od tejto povinnosti ju môže písomne oslobodiť        ten, v koho záujme má túto povinnosť.

(6)  Zamestnanci mesta Vrútky sú povinní zachovať mlčanlivosť o skutočnostiach, ktoré sa       dozvedeli pri prešetrovaní a vybavovaní sťažnosti, prípadne petícií. Od tejto povinnosti       ich môže oslobodiť ten, v koho záujme majú túto povinnosť.

Čl. 15
Záverečné ustanovenia

(1) Interný predpis mesta „Zásady vybavovania sťažností a petícií v podmienkach        samosprávy mesta Vrútky“ je záväzný pre mesto Vrútky, všetky jeho orgány a          organizačné útvary, ako aj pre rozpočtové organizácie a príspevkové organizácie zriadené        mestom podľa osobitného predpisu, ktoré si kompetenciu na vybavovanie sťažností a         petícií upravia interným predpisom.

(2) Interný predpis mesta „Zásady  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“        nadobúda platnosť a účinnosť dňom jeho podpisu primátorom mesta a po prerokovaní Mestským zastupiteľstvom.

(2)	Neoddeliteľnou súčasťou tohto interného predpisu je Príloha č. 1 a Príloha č. 2. – 8. 

(3)	Všetci vedúci pracovníci zabezpečia realizáciu tohto interného predpisu.

(4)	Prijatím týchto „Zásad“ sa rušia „Zásady postupu pri vybavovaní sťažnosti v podmienkach mesta Vrútky“, ktoré boli prijaté ako interný predpis mesta, ktorý Mestské zastupiteľstvo vzalo na vedomie uznesením č. 6/2010 bod A/46 zo dňa 31. 08. 2010. 

Vo Vrútky, dňa ............................

                                                                                                                   ....................................
                                                                                                                     Ing. Miroslav Mazúr
 primátor mesta

Zoznam príloh

Príloha č. 1 – Záznam o ústnej sťažnosti
Príloha č. 2 – Sťažnosť – postúpenie
Príloha č. 3 – Sťažnosť – výzva na spoluprácu
Príloha č. 4 – Záznam o odložení sťažnosti
Príloha č. 5 – Odloženie sťažnosti – upovedomenie
Príloha č. 6 – Zápisnica o prešetrení sťažnosti
Príloha č. 7 – Oznámenie výsledku prešetrenia sťažnosti

Príloha č. 1
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

Mesto Vrútky
Útvar hlavného kontrolóra
Námestie S. Zachara 4
0385 61 Vrútky

Záznam
o podaní ústnej sťažnosti

Dátum a čas podania sťažnosti: 

Sťažovateľ:
.....................................................................................................................................................
(meno, priezvisko, adresa fyzickej osoby, osoby oprávnenej za ňu konať, názov a sídlo právnickej osoby)

Predmet sťažnosti:
.....................................................................................................................................................
(stručný obsah sťažnosti)

Sťažnosť prijal: 
.....................................................................................................................................................
(meno, priezvisko)

Prítomní zamestnanci: 
.....................................................................................................................................................
(meno, priezvisko)         

podpis sťažovateľa                                                                          podpis prijímateľa sťažnosti

Záznam bol vyhotovený v 2 rovnopisoch
1 x pre Útvar hlavného kontrolóra

Príloha č. 2
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

Sťažnosť – postúpenie

Dňa .......................... bola Mestu Vrútky doručená  sťažnosť .....................................................  

(uviesť sťažovateľa), v ktorej poukazuje na .................................................................................

......................................................................................................................................................
(opísať predmet sťažnosti)

         Predmetnú sťažnosť   Vám  v prílohe postupujeme na vybavenie ako miestne a vecne príslušnému orgánu v súlade s § 9 a § 11 zákona č. 9/2010 Z. z. o sťažnostiach.  
O našom postupe informujeme sťažovateľa kópiou tohto listu.

         S pozdravom

1 príloha  

Na vedomie

(sťažovateľ)

                                                                                                             meno, priezvisko a podpis

                                                                                                                 

Príloha č. 3
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

Sťažnosť – výzva na spoluprácu

Mestu Vrútky bola dňa ............................................. doručená Vaša sťažnosť vo veci 
.......................................................................................................................................................
.......................................................................................................................................................

         Vzhľadom k tomu, že predmetná sťažnosť nespĺňa náležitosti podľa § 5 ods. 3 zákona  č.  9/2010  Z. z. o sťažnostiach, žiadame Vás v súlade s § 16 citovaného zákona, aby ste v lehote do desať pracovných dní od doručenia tejto písomnej výzvy doplnili Vašu sťažnosť o ........................................................................................................................................................................................................................................................................................................... 

	V prípade, že Vašu sťažnosť v stanovenej lehote nedoplníte, sťažnosť bude s poukazom na ustanovenie § 6 ods. 1 písm.  h) zákona č. 9/2010 Z. z. o sťažnostiach odložená.

                                                                                                               
                                                                                                            meno, priezvisko a podpis

Príloha č. 4
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

ZÁZNAM
o odložení sťažnosti

Mesto Vrútky ..............................., (príslušnosť podľa vnútorného predpisu – mestský  úrad, odbor, oddelenie podľa § 6 ods. 1 písm. a) – h)*/ zákona NR SR č. 9/2010 Z. z. o sťažnostiach v znení neskorších predpisov 

odkladá
sťažnosť 
proti.............................................................................................................................................. 
sťažovateľa..................................................................................................................................
vo veci..........................................................................................................................................

z dôvodu, že predmetná sťažnosť.................................................................................................

______________________________________________________
Uviesť text príslušného ustanovenia:	 
a) neobsahuje náležitosti podľa § 5 ods. 2, 
b) je z nej zrejmé, že vo veci, ktorá je predmetom sťažnosti, koná súd, prokuratúra alebo iný orgán činný  v trestnom konaní,
c) zistí, že sťažnosť sa týka inej osoby, než ktorá ju podala a nie je priložené splnomocnenie podľa § 5 ods. 9,
d) od udalosti, ktorej sa predmet sťažnosti týka, uplynulo v deň jej doručenia viac než päť rokov, 
e) ide o ďalšiu opakovanú sťažnosť podľa § 21 ods. 2,
g) mu bola zaslaná na vedomie, alebo
h) sťažovateľ neposkytol spoluprácu podľa § 16 ods. 1, alebo 
 ak spoluprácu neposkytol v lehote podľa § 16 ods. 2.

Zapísal:

...........................................................................
(meno, priezvisko, podpis )

*/uviesť príslušné písmeno 

Príloha č. 5
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

Odloženie sťažnosti – upovedomenie

Mestu Vrútky ...................................... bola dňa ........................... doručená Vaša sťažnosť vo veci  ..............................................................................................................................................

Po dôkladnom posúdení Vašej sťažnosti bolo zistené, že............................................ .......................................................................................................................................................
.......................................................................................................................................................

______________________________________________

Uviesť text príslušného ustanovenia:	 
b) je z nej zrejmé, že vo veci, ktorá je predmetom sťažnosti, koná súd, prokuratúra alebo iný orgán činný v trestnom konaní, 
c) zistí, že sťažnosť sa týka inej osoby, než ktorá ju podala a nie je priložené splnomocnenie podľa § 5 ods. 9, 
d) od udalosti, ktorej sa predmet sťažnosti týka, uplynulo v deň jej doručenia viac než päť rokov, 
e) ide o ďalšiu opakovanú sťažnosť podľa § 21 ods. 2, 
 ____________________________________________________________	  

Z uvedeného dôvodu mesto Vašu sťažnosť odkladá v súlade s § 6 ods. 1 písm. b) – f) (uviesť príslušné písmeno vzťahujúce sa na uvedený dôvod) zákona NR SR č. 9/2010 Z. z. o sťažnostiach v znení neskorších predpisov.

                                                                                                           meno, priezvisko a podpis

Príloha č. 6
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

Mesto Vrútky
Útvar hlavného kontrolóra
Námestie S.Zachara 4
0385 61 Vrútky

Zápisnica
o výsledku prešetrenia sťažnosti v zmysle § 19 zákona č. 9/2010 Z. z. o sťažnostiach

1. Predmet sťažnosti:

2. Miesto a čas šetrenia:

3. Preukázané zistenia:

4. Organizačný útvar:

5. Podpisy osôb, ktoré sťažnosť prešetrovali:
(meno, priezvisko, funkcia, podpis)

Ak sa zistili nedostatky, v zápisnici sa určí kto, akým spôsobom a v akej lehote príjme opatrenia
na odstránenie nedostatkov. Zároveň sa určí povinnosť predložiť správu o ich plnení.

6. Zodpovedná osoba za nedostatky:
(meno, priezvisko, funkcia, podpis)

7. Prijaté opatrenia na odstránenie nedostatkov (v lehote do):

8. Správa o plnení opatrení (kontrola opatrení):

9. Kontrola opatrení:

10. Podpisy osôb, ktorých sa zistenia priamo týkajú a ktoré boli oboznámené s obsahom
Zápisnice
(meno, priezvisko, podpis)

V prípade, že sa niekto zo zúčastnených odmietne oboznámiť s obsahom zápisnice alebo jej obsah odmietne podpísať, uvedie sa to v zápisnici spolu s dôvodmi odmietnutia podpisu. Jedno vyhotovenie zápisnice z prešetrenia sťažnosti sa musí odovzdať orgánu, v ktorom sa pri prešetrení sťažnosti zistili nedostatky.

Príloha č. 7
k „Zásadám  podávania, prijímania, evidovania, vybavovania a o kontrole vybavovania sťažností a petície v podmienkach samosprávy  mesta Vrútky“

Oznámenie výsledku prešetrenia sťažnosti

Dňa .......................... bola Mestu Vrútky doručená Vaša sťažnosť, ktorou sa domáhate......................................................................................................................................, poukazujete./* na........................................................................................................................ .
(opísať predmet sťažnosti)

         Šetrením sťažnosti dňa ...............   bolo zistené, že Vaša sťažnosť je neopodstatnená / opodstatnená./*
	Odôvodnenie výsledku prešetrenia sťažnosti:
 ......................................................................................................................................................
.......................................................................................................................................................

(Uviesť konkrétne zistenia a súlad resp. nesúlad s príslušnými právnymi predpismi, prípadne čo bolo odstránené v priebehu šetrenia- podľa zápisnice. V prípade opodstatnenej sťažnosti uviesť, že boli uložené povinnosti podľa § 19 ods. 1 písm. i). ) Ak má sťažnosť viacero častí, musí písomné oznámenie obsahovať výsledok prešetrenia každej z nich. Ak je podanie sťažnosťou iba v časti, výsledok prešetrenia sa písomne oznamuje iba k tejto časti.)

 

meno, priezvisko a podpis

__________________                                                                                                      
*/vybrať